Укучылар белән эшләгәндә проектлар методын куллану отышлы. Проектлар методы укучы шәхесенең белем алуга иҗади якын килүенә юнәлтелгән. Бу метод белән эшләгәндә, укучылар актив рәвештә уйлау, фикерләү эшчәнлегенә тартылалар. Методик яктан караганда, проект эше фәнни һәм гамәли проблемалы-юнәлешле тикшеренү эшчәнлегеннән гыйбарәт. Ул, теге яки бу проблеманы тирәнтен өйрәнү максатында, укытучы җитәкчелегендә эшләнә торган мөстәкыйль иҗади эш. Компьютер технологияләреннән уңышлы файдалану, тел һәм әдәбият фәненә иҗади якын килеп эшләү зур нәтиҗәләргә ирешергә ярдәм итә. Укучыларда ана телебезгә карата мәхәббәт тәрбияли, аның байлыгын, матурлыгын, фикъри тирәнлеген ачып бирә; аны мәдәниятле итә; һәрьяклап үстерә, шәхес итеп тәрбияли. Укытучы укучыга тормышта үз урынын табарга ярдәм итүче төп ышанычы булып кала.

**ТЕЛГӘ ӨЙРӘТҮДӘ ПРОЕКТЛАР МЕТОДЫН КУЛЛАНУ**

Хайретдинова Фанзиля Табрисовна, (fanzila1964@mail.ru) учитель татарского языка и литературы Муниципальное Бюджетное Общеобразовательное Учреждение «Арская средняя общеобразовательная школа №1 им. В.Ф.Ежкова с углубленным изучением отдельных предметов» Арского муниципального района Республики Татарстан (МБОУ "АСОШ №1 им.В.Ф.Ежкова с УИОП")

Проект методы укытучы һәм укучыларның яхшы әзерлеген, сыйныфның һәм иҗади төркемнәрнең үзара килешеп эшләүләрен таләп итә. Проект турында сөйләшүдә катнашып, укытучы да тигез хокуклы фикердәшкә, ярдәмчегә әйләнә. Проектны гамәлгә ашыру барышында укучылар әйләнә-тирәдәгеләр белән уртак тел табып эшләргә, фикерләрен дәлилләргә өйрәнә. Шулай ук бу метод укучыларны компьютер белән эшли белергә, текст процессоры ярдәмендә төрле документлар, график программалар, иллюстрацияләр әзерләргә, электрон таблицаларда гамалләр үтәргә, гади программалар төзергә, электрон почтадан һәм интернеттан файдаланырга өйрәтә.

 **Телгә өйрәтүдә проектлар методын куллану**

 Педагогик һәм методик әдәбиятта, шулай ук гамәлдә дә “технология”, “педагогик технология”, “белем бирү технологиясе” дигән терминнар һаман саен ешрак кулланыла. Алар нәрсәне аңлата соң? Бу турыда Ф.Ф.Харисов хезмәтендә киң язылган. Галим билгеләп үткәнчә, бу терминнарны татар телен чит тел буларак укытканда да кулланып була, һәм ул мондый яссылыкта беренче тапкыр тәкъдим ителә.

Укучылар белән эшләгәндә проектлар методын куллану отышлы. Проектлар методы укучы шәхесенең белем алуга иҗади якын килүенә юнәлтелгән. Бу метод белән эшләгәндә, укучылар актив рәвештә уйлау, фикерләү эшчәнлегенә тартылалар. Методик яктан караганда, проект эше фәнни һәм гамәли проблемалы-юнәлешле тикшеренү эшчәнлегеннән гыйбарәт. Ул, теге яки бу проблеманы тирәнтен өйрәнү максатында, укытучы җитәкчелегендә эшләнә торган мөстәкыйль иҗади эш. Компьютер технологияләреннән уңышлы файдалану, тел һәм әдәбият фәненә иҗади якын килеп эшләү зур нәтиҗәләргә ирешергә ярдәм итә. Укучыларда ана телебезгә карата мәхәббәт тәрбияли, аның байлыгын, матурлыгын, фикъри тирәнлеген ачып бирә; аны мәдәниятле итә; һәрьяклап үстерә, шәхес итеп тәрбияли. Укытучы укучыга тормышта үз урынын табарга ярдәм итүче төп ышанычы булып кала.

Проект сүзе өч мәгънәне аңлата:

1) нинди дә булса механизмның яки корылманың әзер планы;

2) нинди дә булса документның алдан әзерләнгән тексты;

3) теләгеңне тормышка ашыру планы.

Элек проект сүзе техника өлкәсендә генә кулланылган булса, хәзер музыка, театр, әдәбият, бизнес өлкәләрендә дә теләгеңне тормышка ашыру планы буларак кулланыла.

Татар теле һәм әдәбиятын өйрәнгәндә, түбәндәге төрдәге проектларны кулланып була:

• тикшеренү (хезмәтнең актуальлеген нигезләү, тикшеренүнең максаты әйтү, бурычлар кую, аларны чишү юлларын күрсәтү);

• иҗади (кичә яки бәйрәм үткәрү өчен сценарий төзү, мәкалә язу һ.б.);

• гамәли юнәлешле (һәр укучының, төркемнең бөтен эшчәнлеген яхшы нәтиҗәләргә ирешү максатыннан чыгып планлаштыру);

• мәгълүмати (темага караган мәгълүматларны җыю, аларны катнашучыларга тәкъдим итү, фикер алышу, йомгаклау);

• предметара (берничә предметка нигезләнү).

Проект методы укытучы һәм укучыларның яхшы әзерлеген, сыйныфның һәм иҗади төркемнәрнең үзара килешеп эшләүләрен таләп итә. Проект турында сөйләшүдә катнашып, укытучы да тигез хокуклы фикердәшкә, ярдәмчегә әйләнә. Проектны гамәлгә ашыру барышында укучылар әйләнә-тирәдәгеләр белән уртак тел табып эшләргә, фикерләрен дәлилләргә өйрәнә. Шулай ук бу метод укучыларны компьютер белән эшли белергә, текст процессоры ярдәмендә төрле документлар, график программалар, иллюстрацияләр әзерләргә, электрон таблицаларда гамалләр үтәргә, гади программалар төзергә, электрон почтадан һәм интернеттан файдаланырга өйрәтә.

Укытучы менә нинди рольләргә керергә тиеш була:

* Энтузиазист (укучыларны максатка ирешүгә этәрүче)
* Берничә фән өлкәсендә белем һәм күнекмәләре булган белгеч
* Эшне оештыручы консультант
* Вакытны дөрес бүлергә өйрәтүче җитәкче
* Хаталарын һәм җитешсезлекләрен күрсәтүче сораулар бирүче
* Төркемнәрнең координаторы
* Башкарылган проекны анализлаучы эксперт

1.2. Проектның проблемасы

Эзләнү эшчәнлегенә,бала шәхесенең киләчәк тормышында уңышларга ирешүенә ярдәм итү.

 Педагогика  фәнендә  укыту-тәрбия  процессы  сыйфатын  үстерергә  булышлык   итүче технологияләр  шактый.  Укытучының  бурычы – яңалыклар  агымында  югалып  калмыйча,  дөрес юнәлеш  алу,  укытуның  һәр  этабы  өчен  уку  материалын үзләштерүнең  иң  уңышлы  вариантын  кулланып  эшләү.

Проект методын  кулланып белем бирүнең бурычларын мин  түбәндәгеләр дип уйлыйм :

-укучыда  өйрәнә торган фәнгә кызыксыну уяту,

-укучының танып белү активлыгын үстерү ,

-иҗади мөмкинлекләрен камилләштерү,

-белемнәрен тирәнәйтү.

2. Төп өлеш

2.1. Проектның максаты

1. укучыларда мәгълүмалар белән эшли белү күнекмәләре булдыру, аларның коммуникатив сәләтен үстерү;

2. “мәгълүмати җәмгыять” шәхесен тәрбияләү;

3. зур күләмдәге уку материалын һәм өстәмә материалны үзләштерү;

4. фәнгә карата кызыксынучанлык, иҗади эшчәнлекне үстерү;

2.2. Проектның бурычлары

 1. Логик фикерләү, хәтер, иҗади сәләт турында әдәбият тупларга, аны өйрәнү.

 2.Логик эзлеклелектә файдаланыла торган метод-алымнардан файдалану.

 3. Дәресләрдә укучыларның сәләтләрен искә алырга, укучыларга иҗади яктан якын
килү.

 Проект буенча эшләү эзлекле алып барыла.

1)Әзерлек этабы:

 а) тема сайлау;

 ә) күләмен билгеләү;

 б) укытучы белән бергә эш планы төзү;

 в) укучыны чыганаклар белән эшләргә өйрәтү.

 2) Проектны төзү этабы:

 а) план буенча эш башкару;

 ә) чыганаклар белән эшләү, күргәзмә материаллар туплау.

3) Проектны тормышка ашыру этабы (эшне төгәлләү һәм тикшерү).

4) Йомгаклау этабы (проектны яклау, башкаларны хезмәт нәтиҗәләре белән таныштыру).

2.3 Көтелгән нәтиҗәләр

Димәк,заман алга барган саен, уку-укыту технологияләре дә үзгәрә, камилләшә. Соңгы елларның иң зур казанышы, әлбәттә, уку-укыту эшчәнлегенә компьютер технологияләренең үтеп керүе булды. Әлеге технология дәресләрне җиһазлауның бер чарасы гына түгел, бәлки нәтиҗәлелеген арттыруда һәм уку сыйфатын күтәрүдә дә билгеле бер әһәмияткә ия. Компьютер технологияләрен дәреснең һәрбер этабында мәгълүмат эшкәртүнең төрле төрләрендә дә кулланырга мөмкин. Компьютер технологияләрен татар теле дәресләрендә куллану дидактиканың фәннилек, күрсәтмәлелек, аңлаешлы булу, эшлеклелек, һәм мөстәкыйльлек принципларын куллану мөмкинлеге бирә. Алар яңа төр мәгълүмат табуның аеруча әһәмиятле функцияләрен үти, белемне камилләштерүдә, ныгытуда һәм гомумиләштерүдә, тәрбия бирүдә, эзләнүләр һәм тикшерүләр алып баруда, үзгәрешләр кертүдә зур чара булып тора. Әлеге технологияләрдә уңышлы файдалану дәреснең нәтиҗәлелеген күтәрә, укучыларның кызыксынучанлыгын арттыра, аларны белем дөньясына җәлеп итә, өлгереш күрсәткечен һәм уку сыйфатын яхшырта.

 Укучыларның үзлегеннән эзләнү эшчәнлеген стимуллаштыру уку-укытуның мөһим принцибы булып санала. Моңа биремнәрне репродуктив төрдән иҗади төргә кадәр акрынлар катлауландыра бару, дәресләрдә фәнара бәйләнеш фрагментларыннан, һөнәри эчтәлектәге сораулардан, милли-төбәк компонентыннан һәм компьютер технологияләреннән нәтиҗәле файдалану юлы белән ирешелә.

1. Проектны эшләү һәм гамәлгә ашыруның сроклары

Проектны эшләү һәм аны гамәлгә ашыру өчен 1 ай вакыт бирелә.

1. Проектның ресурслары

Интернет ресурслары, интерактив такта, магнитлы такта, ноутбук, Microsoft Power Point программалары.

1. Проектны планлаштыру

Анык гамәлләрен, нәтиҗәләрен, вакытын һәм җаваплы кешеләрен билгеләү

Хәбәр чыганакларын билгеләү; аны җыю һәм туплау; алымнарын барлау; төркемнәрдә вазифаларны бүлү

Укучыларга эш юнәлеше күрсәтә; җыелган мәгълүматны туплау һәм эшкәртүнең төрле ысулларын тәкъдим итә; төркемнәрдә рольләрне бүлүдә ярдәм итә, проектның нәтиҗәләрен күрсәтү формаларын уйлаша

Мәгълүмат эзлиләр, җыялар, тәртипкә китереп анализлыйлар, эшне планлаштыралар; киләчәк нәтиҗәне презентацияләү формасын һәм алымын сайлыйлар; әзерлек һәм планлаштыру этабына үзбәя бирәләр; проблеманы чишү эшчәнлеге; проектны эшкәртү; укучыларның төркемнәрдә үзаллы эшләре; башкарылган эшләр буенча фикер алышу.

Укытучы күзәтә, киңәш бирә, эшчәнлекне җитәкли, укучыларда туган сорауларга җавап бирә, техник куркынычсызлык кагыйдәләрен үтәүне тикшерә.

Укучылар планлаштырган эшләрне үзләре башкаралар, кирәк чакта укытучы белән киңәшәләр.

3.Йомгаклау

Татар теле һәм әдәбияты дәресләрендә проект эшчәнлеген куллануга анализ шуны күрсәтә, укучыларның проект эшчәнлеген формалаштыру компетенцияләре дәрәҗәсе, проблеманы чишү, мәгълүмат эзләп табу һәм аны эшкәртү,аралашу һәм сөйләм осталыклары үсте. Болар барысы да проект эшчәнлегенә әзерлекне күрсәтә, аны уңышлы куллануның алшарты булып тора. Укучыларның проект эшчәнлеге компетенцияләре дәрәҗәсен күтәрү өчен аларның проект эшчәнлегендә күп тапкыр катнашуы, дәрестә укытуның эшлекле адымнарын кулланырга кирәк: тренинглар, уеннар, төркемләп эш. Проект эшчәнлеге һәр укучыны актив катнашучы позициясенә куя,үзеңнең шәхси иҗади уйларыңны тормышка ашырырга мөмкинлек бирә,командада килешеп эшләргә өйрәтә. Бу класс коллективын ныграк туплый, коммуникацион осталыкларны үстерә, гомуми кызыксыну һәм иҗат өчен шартлар барлыкка килә.Һәркем гомуми эшкә үз көченнән килгәнчә өлеш кертә, берүк вакытта ул оештыручы да, башкаручы да, тикшерүче дә, димәк үз өстенә эшләгән эшләре өчен җаваплылыкны ала. Укучыларга комплекслы проект эшләре ошый, эшчәнлекне үз кызыксынуларың буенча сайлап алырга була. Группада эшләгәндә ялгышудан курыкмаска була, тыгыз элемтәләр өчен шартлар туа, психологик микроклимат яхшыра, шулай итеп шәхес тәрбияләүгә демократик башлангычлар салына. Проектлар методын куллану укучыларның иҗади үсешенә китерә, теория белән практика кушыла,укучыларның активлыгы, мөстәкыйльлеге, җаваплылык хисе үсә,укучылар чын күңелдән шатлана. Балаларның һәм олыларның бергә эшчәнлеге уку өчен уңай шартлар тудыра, уку белән кызыксынуны арттыра, аңлы, максатчан укырга, язучыларыбызның иҗатлары белән тагын тирәнрәк белергә, әйләнә-тирә дөньяны танырга өйрәтә. Гаиләдә балалар һәм ата-аналар арасында үзара аңлашуны һәм хезмәттәшлекне ныгыта. Шуңа күрә проект эшчәнлеге дәресләребездә киң кулланыла.

4. Файдаланылган әдәбият исемлеге

1. Ляхова Л. В. Организация научно - исследовательской деятельности учащихся. Начальная школа.№7. 2009.

2.Конышева Н. М. Проектная деятельность школьников. Современное состояние и проблемы. 2006.

3. Газизуллина Р. Мәгълүмати технологияләрдән файдаланып.“Мәгариф” журналы 2007, № 12.

4. Балобанова А. Компьютер технологияләрен кулланып. “Мәгариф” журналы 2004 , № 6.

5. Чегвинарцева О. Дәресләрдә яңа педагогик технологияләрне куллану.

“Мәгариф” журналы 2007, № 11.

6. Вәлиев Р. Информационное обеспечение процессов образования. “Мәгариф” журналы 2005, № 6.

7. Минһаҗев А. Дәресләрдә компьютер куллану. “Мәгариф” журналы 2006, № 7